
मैं कौन? तुम मेरी? 

मेरी आँखों ने जिसे देखा कहाँ,

दिल ने उसे सिर झुकाकर कहा अपना। 

“मैं कौन” ये तुम्हें नहीं मालूम, 

पर “तुम मेरी” हो ये बात तुम्हें भी है मालूम। 

क्यों मेरे होने के बावजूद भी लोगों को, 

तुम मेरे न होने की सदाएँ देती हो। 

अगर तुम्हें लोगों की तारीफ़ें पसंद है, 

तो क्यों मुझे बदनाम करती हो। 

जाओ मुझे बदनाम मर्दों की महफ़िल में कर दो, 

कि मर्दों को प्यार निभाना नहीं आता, 

उनको पाक इश्क़ का मतलब समझ नहीं आता। 

तेरी रिहाई का शुक्राना माँग कर आया हूँ, 

ख़ुदा ने आमीन कहा है। 

बिस्तर पर सजे फूलों के ऊपर तुझे लिटाऊँगा, 

अपनी साँस के करीब लाकर तुझे रिहाई दूँगा। 

तुझे पाक रखूँगा, 

पर तेरी नज़रों से तुझे नापाक कर दूँगा। 

जा ले ले दुहाई सब की, 

कर दे मेरा सबके सामने तशहीर, 

मैं तेरे कूचे से आज़ाद होकर, 

तेरी ही गली में खड़ा होकर तुझे तकता रहूँगा। 

जा करदे सबके सामने तशहीर मेरा, 

मैं तेरी ही गली से गुज़रूँगा जनाज़ा लिए अपना। 

“मैं कौन” ये तुम्हें नहीं मालूम था, 

पर “तुम मेरी” हो ये बात तुम्हें भी मालूम थी। 

आवाज़ तो दो। 

अजी आवाज़ तो दो हमें, देखो हम खड़े हैं, 

आप ही हैं जो मुड़ कर देख नहीं रहीं। 

आप मुड़ें तो दिखाऊँ अपनी मोहब्बत, 

आप ही की आँखों में। 

नज़रें चुरा कर आप क्यों कहती हैं, 

आपको हमसे मोहब्बत नहीं। 

बंदिशों से आज़ाद होकर एक बार कह दो न, 

कि तुम्हें मुझसे प्यार नहीं। 

क्यों नज़रें चुरा कर खड़ी हो, 

एक बार आवाज़ तो देकर देखो न। 

जो तुम मुझे मिल गई तो फिर न जाने दूँगा। 

बसा लूँगा तुम्हें अपनी साँसों में, 

कि फिर कभी जुदा न हो सको तुम मुझसे। 

जो गई तुम तो मेरी जान, 

मेरी जान साथ ले जाना। 

तारुफ़ 

तारुफ़ में अपनों ने दिया एक ज़ख्म है, 

जिससे छिन गई मेरी आवाज़ है। 

तुम कहती हो, मैं लिखता ठीक नहीं, 

अजी आपको क्या पता मेरे दिल का हाल क्या है। 

देखा होता एक बार मेरे दिल पर अपना हाथ रख कर, 

तब समझ आता कि मेरे दिल का हाल क्या है, 

तब सुनाई देता मेरे रोते दिल की आवाज़ क्या है। 

एक ज़ख्म ने छीन ली है मेरी आवाज़, 

अगर तुम्हें आँखों से दिल का हाल पढ़ने आता है, 

तब फुर्सत में आना, 

बैठ कर खूब बातें करेंगे, 

क्योंकि अब मुझे खामोशी अच्छी लगती है, 

झूठी ज़ुबान के शोर से। 

नज़र 

नज़र से नज़र मिली तो नज़र की गुस्ताख़ी हो गई, 

दीदार की गलती नज़र ने की तो बेचारा दिल फँस क्यों गया, 

गुस्ताख़ दिल आपकी ख़ूबसूरती पर खुद को हार बैठा। 

सज़ा मुकर्रर नज़र की हुई तो बेचारा दिल क्यों फँस गया, 

गुस्ताख़ दिल आपके दीदार के बाद खुद को भूल बैठा। 

गुस्ताख़ी जनाब नज़र ने की तो बेचारा दिल क्यों फँस गया, 

नासमझ दिल आपसे दिल-लगी करके फँस गया। 

धसिउ 

[image: ]


जी चाहता है, फुर्सत में बैठूँ तेरे साथ और जी भर के बातेंं करूँ। 

दिल में बहुत से राज़ दफ़्न हैं, 

जी चाहता है, पन्ने-दर-पन्ने पढ़ूँ तेरे साथ में। 

शाखों पर एक फूल खिला है, 

इसकी खुशबू पहली मुलाकात की याद दिलाती है। 

बहुत जी चाहता है कि फुर्सत में बैठूँ तेरे साथ, 

उस घने पेड़ की छाँव में, 

फिर पन्नों पर लिखी तुम्हारी शिकायतों की याद आती है। 

अकेला था उस पतझड़ के मौसम में लगे आख़िरी पत्ते की तरह, 

बहुत जी चाहा कि उस आख़िरी पन्ने पर भी तेरी ही बातें लिखूँ, 

पर साथ बिताए पल खत्म हो गए, कलम की स्याही की तरह। 

गैरों की बातें 

बयाँ भी करूँ तो कैसे करूँ आपसे उनकी बातें, 

होंठों पर आकर रुक जाती है, 

दिल इजाज़त नहीं देता गैरों की बातें करने की, 

अपने होते तो फ़साने बयाँ करता। 

पहले किसी से इतना प्यार हुआ ही नहीं, 

तुम पहली हो, जिसको सीने से लगाने का दिल किया। 

गैरों की बातें करने की दिल इज़ाज़त नहीं देता, 

अपने होते तो फ़साने बयाँ करता। 

मुट्ठी में रेत बाँध रहा हूँ।

बहुत प्यार करता था किसी से, 

पर जब मैं टूटा तो एक-एक तिनके जैसा बिखर गया। 

अब खुद को समेट रहा हूँ, 

पर जितना खुद को समेट रहा हूँ, 

उतना ही बिखर रहा हूँ। 

जैसे मुट्ठी में रेत बाँध रहा हूँ। 

गैरों से मिलकर अपनों की बुराई तो मत कर, 

अगर तुझे जाना है तो जा न, 

पर ऐसे रुसवाई तो मत कर। 

क्यों बदनाम कर रही है, अपने ही प्यार को, 

कुछ चंद झूठे अल्फ़ाज़ों का सहारा लेकर। 

जिनके सामने कर रही है, उनसे तो पूछ, 

क्या रात भर भिगाया है, पानी में अपने दीये को, 

जिनसे तू दीये जलाने की सलाह ले रही है। 

ज़रा उनसे उनके जल रहे दीये का हाल तो पूछ, 

कि कितना भिगाया है खुद को। 

मैं मुट्ठी में रेत बाँध रहा हूँ, 

यही सोच कर मैं तुझसे प्यार कर रहा हूँ, 

हाँ मैं मुट्ठी में रेत बाँध रहा हूँ। 

ढूँढ़ लेना

ऊपर वाले से दुआ करूँगा कि तुझे भी किसी से प्यार हो, 

पर उसको तुझसे न हो। 

तुझे भी तो एहसास हो कि जो तुझे अपनी जान समझता हो, 

अगर उसकी जान जाती है, तो कैसा लगता है। 

तुझे भी तो दर्द हो किसी को खोने का, 

किसी को बिना बताए चले जाने का। 

होंगे लाखों चाहने वाले पर मुझ-सा कोई न होगा। 

ढूँढ़ना मुझसे बेहतर कोई, 

जो सिर्फ़ तेरी फ़िक्र करता हो, 

तेरे एक कहने पर तेरी हर बात सुनता हो। 

तेरी अच्छी-बुरी बातें बिना तेरे बताए समझता हो, 

जो तेरी आबरू को कम, तेरी रूह को ज़्यादा छूता हो, 

जो तुझसे बातें करते वक़्त सिर्फ़ तेरी आँखों को देखता हो। 

होंगे लाखों चाहने वाले पर मुझ-सा कोई न होगा, 

चारों तरफ़ देखना अगर मिल जाए तो बताना, 

होंगे लाखों चाहने वाले पर मुझ-सा कोई न होगा, 

तलाश लेना अपनी रूहानी आँखों से, 

मिल जाए तो बताना। 

क्या कोई? 

सब परेशान है, यहाँ अपनी ज़िंदगी में, 

क्या कोई किसी को समझेगा, 

अंदर से सब खोखले है, क्या कोई किसी से लड़ेगा। 

खुद की तलाश में सब खोए हैं, 

इस हवस की दुनिया में, 

क्या कोई किसी से प्यार करेगा। 

लड़ रहें हैं सब खुद से, 

इस उम्मीद में कि एक दिन जीत जाएँगे, 

अब भला मुर्दे भी कब तक लड़ेंगे पानी से, 

एक दिन तैर कर शव को किनारे तो आना ही होगा। 

आप मेरे हो आप मेरे हो की होड़ में हैं सब, 

उसे पा लेने के बाद क्यों उसकी औकात नाप रहे हैं लोग। 

सब परेशान है, यहाँ अपनी ज़िंदगी में, 

क्या कोई किसी को समझेगा। 

भूखे पेट बैठे हैं फिर भी, 

लाइक शेयर सबस्कराईब चिल्लाएँगे। 

नंगा खुद कपड़ों का ज्ञान दे रहा है, 

आज का डिज़ाइनर भारत की नारी को कपड़ा पहनना सिखा रहा है। 

भूखा नंगों पर हँस कर अपनी हँसी उड़ा रहा है, 

चपल चाल चल चंचल बनने की कोशिश कर रहा है, 

फ़िल्टर के ज़माने में, 

लोग कैमरे के सामने अनफ़िल्टर बातें कर रहे हैं। 

भूखा नंगों पर हँस कर अपनी हँसी उड़ा रहा है। 

सब परेशान हैं, यहाँ अपनी ज़िंदगी में, 

क्या कोई किसी को समझेगा। 

काज़ी की बेटी

मोहल्ले के काज़ी की बेटी से इश्क़ भला न किया, 

तो क्या किया? 

वो ठहरी ठंडी गोश-सी, 

तो मैं ठहरा भला गर्म खेसारी का साग। 

अब पंडित के घर, 

लड़का अज़ान के वक़्त बैठ जाएगा उठ कर, 

तो पंडित का मंत्र रुक जाएगा न, 

अपने लाल का हाल देख कर। 

दबी आँखों से गीता और क़ुरान दोनों देखा, 

समझ कुछ न आया सिवाय इश्क़ की बात। 

अब भला दबे पाँव जेठ की दुपहरी में छत पर बैठा, 

काज़ी के घर की छत को देखूँगा, 

तो केसरिया पताखा की हवा कैसे ना काज़ी की बेटी को लगेगा। 

अब भला उसके दिये इत्र को लगाकर घूमूँगा, 

तो बेचारा चंदन कैसे न बुरा मानेगा। 

मोहल्ले के काज़ी की बेटी से इश्क़ किया है, 

तो राम-राम से थोड़ा झुक कर आदाब तो फर्माऊँगा, 

नज़रें उसके दीदार के लिए तो थोड़ा झुकाऊँगा। 

सर पे चुनरी खूब फब्ती थी उसके, 

जब एक रोज़ भगवे रंग की चुनरी लिए मेरे मोहल्ले से गुज़री, 

तो सारे मंत्र भूल गयो रे पंडित, 

बस याद रहो तो तोरो इश्क़ का नाम। 

अब भला बात आई बात-चीत की, 

तो क्या जेठ, क्या भादों, टापे छत सारी आधी-आधी रात। 

अब मोहल्ले के काज़ी की बेटी से, 

इश्क़ भला न किया तो क्या किया। 

शायद 

शायद ज़िंदा आज भी हूँ मैं उनके दिल में, 

थोड़ा ही सही पर ज़िंदा हूँ शायद आज भी। 

खुद को तन्हा करके मुझसे दूर हो गई, 

पर आज भी ज़िंदा हूँ उनके दिल में, 

शायद यादें बन कर। 

क्या ख़ता हो गई थी मेरे प्यार से, 

कि मुझे मुझसे ही जुदा कर गई, 

दुनिया को अपनाकर। 

तुमसे बस अपना प्यार ही तो माँगा था, 

बदले में मैंने अपना आज और कल दोंनो भी तो दिया था। 

माना कि प्यार का रिश्ता थोड़ा नोकझोंक वाला होता है, 

पर खूबसूरत भी तो तुम्हारी आँखों पर लगे काजल जितना ही होता है। 

ये एहसास भी तो तुमने ही दिलाया था न, 

चल मान लिया कि मैं नासमझ था तेरे प्यार में, 

पर तू तो समझदार थी न, 

फिर क्यों जुदा कर गई खुद को खुद से, 

क्यों जुदा कर गई मुझे मुझसे। 

आँखों में काजल लगा कर तुम ये जताना चाहती हो, 

कि तुम रोती नहीं, 

पर सच तो ये है कि तुम खुद को ये बताना चाहती हो, 

कि तुम कितनी कमज़ोर हो, 

खुद से खुद को छिपा रही हो, 

या गैरों से अपने आँसू छिपा रही हो। 

तुममें भी मैं हूँ और मुझमें भी तुम हो। 

फिर कैसे जुदा कर सकोगी खुद को खुद से। 

एक बात बताओ तो ज़रा, 

क्या आज भी ज़िंदा हूँ मैं तुममें, 

थोड़ा सा ही सही पर क्या हूँ मैं आज भी तुममें ज़िंदा। 

शायद आज भी हूँ मैं ज़िंदा तुममें, 

इसलिए तो नज़रें चुरा रही हो मुझसे। 

शायद आज भी हूँ मैं ज़िंदा तुममें। 

चंद मुलाकातों का साथ था।

ये कैसी मुलाकात थी उससे मेरी, 

जो चंद मुलाकातों में सिमट गई, 

उसकी पहली मुलाकत याद है मुझे, 

कुछ चंद शब्दों में सिमट गई थी। 

हमारी पहली मुलाकात याद है मुझे, 

जो कि कुछ चंद शब्दों में सिमट गई थी। 

वो बातें खुद से करती थी आईने के सामने खड़ी होकर, 

न जाने कितने आइनों को पाश-पाश कर दी थी, 

अपनी खूबसूरती दिखा कर। 

कुछ चंद मुलाकातों का साथ था उसके साथ मेरा, 

उसके बाद वो तारों के शहर मुझे छोड़ कर चली गई। 

रिहाई की दुहाई करता रहा उसे अपनी मैं, 

पर पैरों में बंधी बेड़ी को वो खनकाकर मुझे सताती रही। 

न देती रिहाई न करती दुहाई, 

बस मेरे पैरों में बंधी ज़ंजीर को खनकाती रहती। 

न देती रिहाई न करती दुहाई बस मुझे यूँ ही सताती रहती है, 

अब उम्र हो गई है हमारे मुलाकात की, 

अब तो बुला अपने घर हरजाई। 

अब तो अपनी बांधी बेड़ी से आज़ाद कर हरजाई, 

देख घर लौटने को बेचैन है तेरी परछाई। 

बातें

मैं हमेशा अपनी तन्हाई से तेरे बारे में बातें करता रहता हूँ। 

तू रहे न रहे पर तेरी यादों से मैं हमेशा बातें करता रहता हूँ। 

मेरी तन्हाई अब तुझसे जलने लगी है, 

क्योंकि मैं खुद से ज़्यादा तेरी यादों से बातें करने लगा हूँ। 

जब भी मैं अकेले बैठता हूँ तेरी यादों से बातें करने लगता हूँ। 

कोशिशों की सारी हदे पार कर दी है मैंने तुझे भूलने की, 

कमबख़्त तन्हाई अपने साथ उसे मेरे दरिचे ले आती है। 

अब डर लगता है तेरी यादों से भी, 

जिस दिन न आई वक़्त से, 

तो क्या हाल होगा मेरा और मेरी तन्हाई का। 

अब तो आदत-सी हो गई तेरी यादों की, 

तुझसे ज़्यादा शायद तेरी यादें प्यार करती है मुझसे, 

कमबख़्त बिन बुलाए आ जाती है बेवक़्त मेरी तन्हाई में। 

मेरी तन्हाई अब तुझसे जलने लगी है, 

मेरी परछाई की तरह जो तेरी याद साथ रहने लगी। 

अब डर लगता है तेरी यादों से भी, 

जिस दिन न आई वक़्त से तो क्या हाल होगा मेरा और मेरी तन्हाई का। 

मेरी तन्हाई अब तुझसे जलने लगी है, 

क्योंकि तुझसे ज़्यादा तेरी याद साथ रहने लगी है। 

